Robert Šáda

Robert Šáda (naskiĝis  en Miličín, mortis  en Prago) estis ĉeĥa esperantisto.

Li lernis fakon librobindisto, laboris unue kiel laboristo, pli poste li havis propran librobindistan metiejon. 

De sia frua juneco, estante orfo, li aktivis en laborista movado en la tiama sociala demokratio. Antaŭ la unua mondmilito li tre aktive partoprenis ankaŭ en Esperanto-movado, fariĝis kunfondinto de Laborista Unuiĝo Esperantista kaj redaktoro kaj eldonisto de la unua laborista esperantlingva gazeto La Kulturo. 

Li redaktis la unuajn 7 numerojn, poste transdonis la redaktadon al Bedřich Vaněk, kiu ĝin redaktis ĝis la 9-a numero 1913. Poste transprenis la redaktadon Rudolf Fridrich, tamen Robert Šáda plu restis eldonisto kaj respondeca redaktoro. Sed ekde la 11-a numero 1913 jam estas indikita kiel redpondeca redaktoro Josef Šídlo, kvankam la numeron mem redaktis Rudolf Fridrich. De la sekva 12-a numero 1913 estas Josef Šídlo jam indikita kiel eldonisto kaj redaktoro ĝis la lasta 6-a numero 1914.
Ĉar mankis rimedoj por eldoni prese lernolibron de Esperanto, Rober Šáda skribis sian lernilon "Instrufolioj" per sia karakteriza skribmaniero sur vaksfolio de ciklostilo, la edzino multobligis la tekston kaj la eta filo Vilém (Vilhelmo) turnis krankon de ciklostilo – do helpis la tuta familio.

Ne estas konate, kiam li forlasis la Esperanto-movadon. 

Fontoj
 Ĉeĥlingva letero de la filo Vilém Šáda (1904-1980, ekonomia profesoro ĉe Kemia-Teknologia Universitato en Prago), al Rudolf Hromada, datita la 23-an de novembro 1959, en kiu li donas informojn pri sia patro.
 La gazeto La Kulturo (1912-1914), ĉefe la kolofonoj de unuopaj numeroj.
 Instruaj folioj propramane skribitaj de Robert Šáda

Eksteraj ligiloj
Enhavo de la gazeto La Kulturo

Kategorio:Naskiĝintoj en 1859
Kategorio:Mortintoj en 1956
Kategorio:Ĉeĥaj esperantistoj